Posted by: Lizzy | 2010/09/16
Ek drink decaf koffie, want ek hou nie van sterk koffie nie. Maar my suster sê decaf is baie ongesond as gevolg van al die chemiese prosesse waardeur dit gaan. Nou weet ek nie meer nie.
Is dit regtig so? Ek drink gelukkig nie meer as 4 koppies per dag nie. Watter koffie is beter, decaf of gewoon?
Dit is nogal ironies dat onlangse navorsing aandui dat gewone koffie 'n goeie bron van anti- oksidante is (stowwe wat ons beskerm teen siektes soos hartvatsiekte en diabetes) en dat kafeïne in matige hoeveelhede nie skadelik is nie. Daar is dus geen probleem mits mense nie te veel gewone koffie per dag drink nie (sê maar so 4 koppies per dag). Kafeïen-vrye koffie word wel verder geprosesseer om die kafeïen te verwyder, maar ek kan regtig nie 'n mening uitspreek oor watter van die 2 produkte beter of gesonder is nie.